als_Latn dik_Latn sag_Latn
Dihet se maqedonasit e ngrenë lartë këngëtarin e ndjerë Toshe Proevskin dhe e quajnë hero të Maqedonisë.
Të gjithë sportdashësit e dinë mirë se po të ofendosh Toshe Proevskin siç ndodhë në stadiumet menjëherë reagojnë të gjithë njëzëri nga mediumet deri tek politikanët maqedonas. Pikërisht sonte goditi këtu Zoran Zaev ku në bisedën e paraqitur në mes ministrin të kulturës Elizabeta Kancesvka- Milevska dhe ministrit për transport dhe lidhje Mile Janakieski thonë “ Nga familja e Toshes janë kundër nesh. Ta largojmë këtë nga puna dhe ta mbyllim muzeun,”.
Ndërkohë, fjalët e Zaevit se ka bomba edhe për kampin shqiptarë siç është rasti për Harun Aliun dhe Monstrën ngelën vetëm fjalë pasi në sallën universale në Shkup nuk u paraqitë asnjë dëshmi.
Harun Aliu së bashku me shokët e tij, Shaban Zenunin hoxhën nga Merova, Xhafer Shalën nga Republika e Kosovës dhe Qemal Musliun nga Shkupi u vranë ashtu siç tha MPB-ja atë kohë në Radush të Shkupit. Njëherit edhe rasti “Monstra” nuk u zbulua pasi drejtpërdrejt akuzohen shqiptarët ndërkohë gjithë indikacionet dëshmojnë se është rast i montuar. Nëse Zaev dëshiron të jetë i sinqertë me maqedonasit atëherë duhet të kuptoj se edhe shqiptarët janë pjesë e këtij shteti dhe kërkojnë të dinë të vërtetën. Në rast se nuk zbulon asgjë për këto raste atëherë qëllimi i tij do të del në pah së shpejti për të parë se ai dëshiron të mposhtë këtë qeveri dhe shqiptarët ti trajtoj në mënyrën si i trajtoj Gruevski gjatë këtyre viteve.
als_Latn als_Latn als_Latn als_Latn